ΓΡΑΠΤΗ ΕΡΩΤΗΣΗ E-2602/01

υποβολή: Reinhard Rack (PPE-DE) προς την Επιτροπή

(26 Σεπτεμβρίου 2001)

Θέμα: Γερμανικός κανονισμός περί συσκευασίας — ανεπαρκής προστασία της ελεύθερης διακίνησης προϊόντων και εισαγωγέων ποτών

Ο ισχύων γερμανικός κανονισμός περί συσκευασίας προβλέπει τηνποχρεωτική εγγύηση επιστροφής για συσκευασίες συγκεκριμένων ποτών. Η εν λόγωποχρεωτική εγγύηση επιστροφής αναστέλλεται όσο το ποσοστό επαναχρησιμοποίησης της τάξεως του 72 % που θεσπίστηκε το 1991 δεν επιτυγχάνεται. Ο κίνδυνος να τεθεί πραγματικά σε ισχύ ηποχρεωτική εγγύηση επιστροφής για κάποια είδη ποτών είναι πλέον ορατός.

Η παρούσα καθώς και άλλες περιπτώσεις οδηγούν στο συμπέρασμα ότι με την οδηγία 94/62/ΕΚ(1) η βασική αρχή της ελεύθερης κυκλοφορίας προϊόντων που σχετίζεται με την προστασία του περιβάλλοντος δεν διασφαλίζεται επαρκώς. Η αποτελεσματική προστασία προϋποθέτει άμεση εκτέλεση και εφαρμογή. Η εξέταση ενός κανονισμού καθώς και η κίνηση μιας διαδικασίας — όπως για παράδειγμα στην εκκρεμούσαπόθεση περί απαγόρευσης των κονσερβών στη Δανία — απαιτούσε κατά κανόνα αρκετά χρόνια. Ηποχρεωτική εγγύηση επιστροφής μπορεί μέσα σε διάστημα λίγων μηνών να αποβεί μοιραία για τους εισαγωγείς ποτών.

1. Κρίνει η Επιτροπή ότι βάσει της μέχρι τώρα διάρκειας της εξέτασης και της όλης διαδικασίας διασφαλίζεται επαρκώς η εν λόγω αρχή·

2. Θεωρεί η Επιτροπή ότι η οδηγία 94/62/ΕΚ για τις συσκευασίες και τα απορρίμματα συσκευασίας λαμβανομένηςπόψη της μέχρι τώρα εμπειρίας, αποτελεί μια αποτελεσματική ρύθμιση για την αποφυγή εμποδίων κατά τις συναλλαγές·

3. Σκοπεύει η Επιτροπή στο πλαίσιο αναθεώρησης της οδηγίας 94/62/ΕΚ να λάβει μέτρα τα οποία πέρα από τη διασφάλιση της προστασίας του περιβάλλοντος θα διασφαλίζουν και την αποτελεσματική και άμεση λειτουργία της ενιαίας αγοράς·

(1) ΕΕ L 365 της 31.12.1994, σελ. 10.

Απάντηση της κας Wallstrm εξ ονόματος της Επιτροπής

(7 Δεκεμβρίου 2001)

Όπως αναφέρεται στην ερώτηση, η Επιτροπή εξέτασε ενδελεχώς το ζήτημα της συμβατότητας του γερμανικού κανονισμού περί συσκευασίας με όλα τα στοιχεία της οδηγίας για τις συσκευασίες, συμπεριλαμβανομένων και αυτών που αφορούν την εσωτερική αγορά. Κατέληξε δε στο συμπέρασμα ότι ο γερμανικός κανονισμός περί συσκευασίας ευνοεί τη διάκριση σε βάρος μεταλλικών νερών αλλοδαπής προέλευσης, τα οποία — βάσει της οδηγίας 80/777/ΕΟκ του Συμβουλίου της 15ης Ιουλίου 1980 σχετικά με την εκμετάλλευση και τη θέση στο εμπόριο των φυσικών μεταλλικών νερών(1) — πρέπει να εμφιαλώνονται στην πηγή. Το Μάρτιο του 2001 ελήφθη απόφαση για προσφυγή στο Ευρωπαϊκό Δικαστήριο. Η εν λόγω απόφαση δεν εκτελέστηκε εξαιτίας της κοινοποίησης τροποποιημένης εκδοχής του κειμένου περί συσκευασίας(2). Δεδομένου ότι αποσύρθηκε η κοινοποίηση, πρόκειται η Επιτροπή να αναδιατυπώσει σχετικά την απόφασή της κατά την επόμενη συνεδρίαση επί του θέματος.

Η οδηγία σχετικά με τις συσκευασίες αποσκοπεί στην εναρμόνιση πτυχών της προστασίας του περιβάλλοντος καθώς και αντίστοιχων που αναφέρονται στην εσωτερική αγορά. Όσον αφορά τον αντίκτυπο στην εσωτερική αγορά μπορεί ναποστηριχθεί ότι, έπειτα από τη θέση σε ισχύ της οδηγίας, σημειώθηκε προσαρμογή των συστημάτων διαχείρισης των αποβλήτων στα κράτη μέλη, καθώς και εξίσωση των ποσοστών ανακύκλωσης προς τα επάνω. Το ζήτημα κατά πόσο επιβάλλεται η λήψη περαιτέρω μέτρων για την ενδυνάμωση της διαδικασίας εναρμόνισης, πρέπει ακόμα να συζητηθεί εκτενέστερα. Αυτή η διαδικασία διαμόρφωσης γνώμης και συγκεκριμενοποίησης επιδιώκεται, μεταξύ άλλων, στο πλαίσιο της επεξεργασίας της θεματικής στρατηγικής όσον αφορά την ανακύκλωση.

Εξαιτίας της πιεστικής ανάγκης καθορισμού νέων στόχων για την ανακύκλωση βάσει του άρθρου 6 της οδηγίας σχετικά με τις συσκευασίες, η επί του παρόντος καταρτιζόμενη αναθεώρηση θα περιοριστεί

σε γενικές γραμμές στους εν λόγω στόχους. Η αναθεώρηση, όσον αφορά ζητήματα επανάχρησης, το ρόλο των συστημάτων εγγύησης επιστροφής φιαλών και τις συναφείς πτυχές της εσωτερικής αγοράς, θα πρέπει να αποτελέσει αντικείμενο πραγματολογικής ανάλυσης που δεν έχει ακόμα διεξαχθεί σε ικανοποιητικό βαθμό, καθώς και ευρύτερου διαλόγου. Η Επιτροπή προγραμματίζει, ωστόσο, να κινηθεί προς αυτή την κατεύθυνση, πιθανώς στο πλαίσιο της θεματικής στρατηγικής για την ανακύκλωση.

(1) ΕΕ L 229 της 30.8.1980.

(2) Η Επιτροπή επιφυλάσσεται να εξετάσει μελλοντικά το ζήτημα της συμβατότητας του γερμανικού κανονισμού περί συσκευασίας του 1998 — ιδίως όσον αφορά την αιτιολόγησή της από άποψη περιβαλλοντικής πολιτικής, καθώς και άλλων κοινοτικών απαιτήσεων — με άλλα ποτά, εκτός του μεταλλικού νερού.